"આઇડિયાઝ એન્ડ ઓપિનિયન્સ"માં ડૉ. આલ્બર્ટ આઇન્સ્ટાઇન લખે છે, "માણસને આપણે એક સામાજિક પ્રાણી કહીએ છીએ કારણ કે તેનું જીવન બીજા માણસોની ઇચ્છા અને કર્મના તાંતણે બંધાયેલું છે. માનવજાતે સંચિત કરેલ જ્ઞાનભંડારનો મોટો ભાગ તેના પૂર્વજોએ હાંસલ કરેલો છે. એક કલ્પના કરીએ, જો ભાષાનો જ વિકાસ ન થયો હોત તો? માણસ પેલા ચોપગા પશુની પેઠે ગંવાર જ રહી જાત ખરું ને?". આમ તેઓ માને છે કે માણસનું કેટલે અંશે સામાજિકીકરણ થયું છે તે તેના વ્યક્તિત્વના માપનની પારાશીશી છે.